ฉีดวัคซีนไข้หวัดใหญ่ รักษาด้วยวิธีธรรมชาติ ซื้อยากินเอง หรือกินยาตามหมอสั่ง ดูแลตัวเอง
วิธีรักษาทุกโรคในโลกนี้ได้แบบเห็นผลที่สุด ก็คือการป้องกันแต่แรก ใครที่อายุ 6 เดือนขึ้นไป ก็ควรฉีดวัคซีนป้องกันไวรัสไข้หวัดใหญ่ด้วยกันทั้งนั้น โดยเฉพาะคนที่เสี่ยงเกิดโรคแทรกซ้อนจากไข้หวัดใหญ่ รวมถึงคนที่ต้องพบปะพูดคุยกับกลุ่มเสี่ยง เช่น ผู้สูงวัย 65 ปีขึ้นไป เด็กเล็ก หญิงตั้งครรภ์ คนที่มีภูมิต้านทานต่ำ (เช่น อยู่ระหว่างการให้คีโม) หรือคนที่มีโรคประจำตัว เช่น หอบหืด หรือเบาหวาน ถ้าคุณเป็นพ่อแม่ ผู้ปกครอง เจ้าหน้าที่ดูแลผู้ป่วย หรือผู้ดูแลของคนในกลุ่มเสี่ยงตามที่ว่า ก็ต้องรีบพาไปฉีดวัคซีนป้องกันไข้หวัดใหญ่แต่เนิ่นๆ   ถ้าเป็นประเทศในซีกโลกเหนือ ไข้หวัดใหญ่จะชอบระบาดช่วงฤดูหนาว (ตุลาคม - พฤษภาคม) โดยระบาดหนักสุดช่วงเดือนธันวาคม - กุมภาพันธ์ แต่ถ้าเป็นประเทศเขตร้อนอย่างเรา มักระบาดช่วงกลางปี (เมษายน - กันยายน) ช่วงที่ว่านี้ (แต่จริงๆ ก็มีเรื่อยๆ) จะหาวัคซีนฉีดได้ง่าย ทั้งตามคลินิก โรงพยาบาล และอนามัย ประกันส่วนใหญ่ก็ครอบคลุม รีบฉีดวัคซีน 2-3 อาทิตย์ก่อนฤดูไข้หวัดใหญ่ระบาด เพราะวัคซีนต้องทิ้งช่วงตามนั้นกว่าจะออกฤทธิ์ โดยสร้างสารภูมิต้านทาน (antibody) ให้ร่างกายต่อต้านไข้หวัดใหญ่ได้ ซึ่งภายใน 2 อาทิตย์นั้นก็ยังเสี่ยงติดเชื้อได้อยู่ ถ้ามีอาการคล้ายจะเป็นไข้หวัดใหญ่แต่ไม่มาก ก็ฉีดวัคซีนได้เหมือนกัน บางคนก็เชื่อว่าถ้ามีอาการของไข้หวัดใหญ่แล้วไม่ควรฉีดวัคซีน แต่จริงๆ แล้วผิดถนัด ฉีดวัคซีน 1 ครั้งใช้ป้องกันไข้หวัดใหญ่ได้ 1 ฤดู สรุปแล้วคือต้องฉีดซ้ำทุกปี แถมฉีดทีก็ป้องกันได้เฉพาะบางสายพันธุ์  ปกติบริษัทยาที่ผลิตวัคซีนจะร่วมกันค้นคว้าวิจัยกับแพทย์ผู้เชี่ยวชาญ เพื่อหาว่าไวรัสไข้วัดใหญ่สายพันธุ์ไหนที่มีแนวโน้มจะระบาดในปีนั้นๆ และผลิตวัคซีนให้ครอบคลุม บางปีก็คาดการณ์ผิด เลยทำให้วัคซีนไม่มีผล เพราะไม่ครอบคลุมสายพันธุ์ที่ระบาดในปีนั้น นอกจากยาฉีดแล้ว ยังมีวัคซีนไข้หวัดใหญ่แบบพ่นจมูกด้วย สะดวกสำหรับบางคน แต่ก็อันตรายกับคนอีกกลุ่มเหมือนกัน เคสที่ห้ามใช้วัคซีนแบบพ่นจมูกก็คือ   เด็กกว่า 2 ขวบ หรือสูงวัยกว่า 49 ปี เป็นโรคหัวใจ เป็นโรคปอดหรือหอบหืด เป็นโรคไตหรือเบาหวาน เคยมีปัญหาเรื่องภูมิคุ้มกัน ตั้งครรภ์อยู่ เป็นโรคระบบทางเดินหายใจอยู่ เช่น น้ำมูกไหล ไอ และอื่นๆ บางทีฉีดวัคซีนแล้วอาจเกิดโรคแทรกซ้อน เพราะงั้นก่อนจะฉีดหรือพ่นวัคซีน ให้ปรึกษาคุณหมอก่อนถ้าคุณ   แพ้หรือเคยแพ้วัคซีนไข้หวัดใหญ่ หรือแพ้ไข่มาก่อน เพราะถ้าแพ้ไข่ จะต้องฉีดวัคซีนตัวอื่น ป่วยอยู่หรือป่วยหนักและมีไข้ แบบนี้ต้องรอจนหายดีแล้วค่อยฉีด เป็นโรคระบบประสาทชนิดหายาก อย่าง Guillain-Barré syndrome เพราะภูมิคุ้มกันจะต่อต้านระบบประสาทนอกส่วนกลาง (peripheral nervous system) ของตัวเอง (แพ้ภูมิตัวเอง) เป็นโรคปลอกประสาทเสื่อมแข็ง (multiple sclerosis) จริงอยู่ว่าวัคซีนช่วยปกป้องคุณจากไวรัสไข้หวัดใหญ่ แต่ก็ใช่ว่าจะไม่มีผลข้างเคียง เช่น   ปวด บวม บริเวณที่ฉีดวัคซีน ปวดหัว มีไข้ คลื่นไส้ มีอาการคล้ายไข้หวัดใหญ่เล็กน้อย คัดจมูก แน่นไซนัส เป็นอาการปกติของคนเป็นไข้หวัดใหญ่ ถ้าคุณมีอาการอย่างที่ว่า ให้ลองบรรเทาด้วยไอน้ำดู ไอน้ำร้อนๆ จะทำให้มูกเหลวขึ้น ส่วนความชื้นก็ช่วยเรื่องโพรงจมูกแห้ง  ลองอาบน้ำหรือแช่น้ำร้อน (อุ่นจัด) ดู จะช่วยให้จมูกโล่งอย่างรวดเร็ว พยายามใช้น้ำที่ร้อนเท่าที่จะทนได้ โดยปิดประตูห้องน้ำแล้วปล่อยให้ไอน้ำคละคลุ้งไปทั้งห้อง แต่ถ้าร้อนจัดจนคุณอ่อนเพลียหรือวิงเวียน ให้หยุดใช้วิธีนี้ทันที อย่าฝืน ตอนอาบน้ำเสร็จ ให้เช็ดตัวเช็ดผมให้แห้งสนิท ถ้าผมชื้นจะทำให้ร่างกายเย็นลงอย่างรวดเร็ว และจะทำให้ป่วยหนักกว่าเดิม อีกวิธีบรรเทาอาการด้วยไอน้ำ คือรองน้ำร้อนไว้ในอ่างล้างหน้า แล้วเอาหน้าไปอัง อย่าลืมหาผ้ามาคลุมหัวด้วย จะได้ช่วยกักเก็บไอร้อน จะหยดน้ำมันหอมระเหยแก้คัดแน่นไซนัสลงไป 1 - 2 หยดด้วยก็ได้ เช่น น้ำมันยูคาลิปตัส หรือน้ำมันเปปเปอร์มินต์ จะได้ยิ่งโล่งจมูก กาเนติใส่น้ำเกลือใช้สวนล้างโพรงจมูก ทำให้น้ำมูกเหลวขึ้น สั่งง่าย ปกติกาเนติจะเหมือนกาน้ำชารีๆ ทำจากเซรามิกหรือดินเผา หาซื้อได้ตามร้านออนไลน์ ร้านขายยา และห้างสรรพสินค้า แต่จริงๆ แล้วจะใช้ขวดน้ำหรือภาชนะอื่นๆ ที่มีปากเรียวเหมือนพวยกาก็ได้   คุณหาซื้อน้ำเกลือที่ต้องใช้กับกาเนติได้ตามร้านขายยาหรือในเน็ต แต่จริงๆ จะผสมเองก็ได้ โดยใช้เกลือโคเชอร์ (kosher salt) 1/2 ช้อนชา กับน้ำกลั่น 1 ถ้วยตวง สำคัญมากว่าต้องใช้น้ำกลั่นหรือน้ำกรอง แต่จะให้แน่ใจก็ต้มสุก 5 นาทีก่อน แล้วทิ้งไว้จนเย็นเท่าอุณหภูมิห้อง เทน้ำเกลือใส่กาเนติ จากนั้นเอียงคอไปด้านหนึ่งเหนืออ่างล้างหน้า สอดพวยกาเข้าไปในรูจมูกข้างหนึ่ง แล้วค่อยๆ รินน้ำเกลือเข้าไป น้ำเกลือจะไหลเข้ารูจมูกอีกข้าง แล้วไหลออกมา พอน้ำหยดจนหมดแล้ว ให้สั่งน้ำมูกเบาๆ จากนั้นทำซ้ำกับรูจมูกอีกข้าง คอแห้ง เจ็บคอ คันคอ ก็เป็นอีกอาการประจำของไข้หวัดใหญ่ วิธีธรรมชาติที่ช่วยบรรเทาอาการได้ง่ายๆ ก็คือกลั้วน้ำเกลือ น้ำจะทำให้ชุ่มคอ ส่วนเกลือก็มีสรรพคุณฆ่าเชื้อ  ผสมน้ำกลั้วคอโดยละลายเกลือ 1 ช้อนชาในน้ำอุ่น-ร้อน 1 แก้ว ถ้าออกมาเค็มเกินรับ ให้เติมเบคกิ้งโซดา 1 หยิบมือ จะช่วยลดเค็มได้ หรือจะกลั้วคอด้วยน้ำส้มสายชูหมักจากแอปเปิ้ลกับน้ำอุ่นแทน ก็ได้ผลเหมือนกัน กลั้วคอตามสูตรได้มากถึง 4 ครั้งต่อวัน เราเป็นไข้เพราะร่างกายพยายามสู้กับอาการติดเชื้อตามธรรมชาติ เพราะงั้นถ้าไข้ต่ำกว่า 38°C (101°F) ก็ปล่อยให้เป็นไป ไข้จะทำให้อุณหภูมิร่างกายและเลือดสูงขึ้น ง่ายต่อการยับยั้งอาการติดเชื้อ เพราะไวรัสจะแบ่งตัวไม่ได้ง่ายๆ เวลาร่างกายอุณหภูมิสูงกว่าปกติ แต่ก็ยังไม่มีหลักฐานรับรอง ว่าการกินยา Tylenol เพื่อลดไข้ จะไปขัดขวางไม่ให้ภูมิคุ้มกันทำหน้าที่หรือเปล่า เพราะงั้นก็กิน Tylenol บรรเทาอาการได้ อย่าเพิ่งไปกลัวว่าจะอันตราย ไม่แน่ใจจริงๆ ก็ปรึกษาคุณหมอ ดีที่สุด  ต้องไปหาหมอ ถ้าไข้สูงเกิน 38°C (101°F) ถ้าเป็นเด็กอ่อนอายุต่ำกว่า 12 เดือน ไม่ว่ามีไข้ต่ำหรือสูง ก็ต้องพาไปหาหมอ เพื่อขจัดน้ำมูกที่คั่งอยู่ในไซนัสและโพรงจมูก คนเป็นไข้หวัดใหญ่จะคัดจมูกเป็นพิเศษ ห้ามสูดน้ำมูกกลับเข้าไป เพราะจะไปเพิ่มแรงดันจนปวดไซนัสและปวดหูได้  เวลาสั่งน้ำมูก ให้ใช้สองมือถือทิชชู่ปิดจมูกไว้ทั้ง 2 รู น้ำมูกจะได้ไม่เลอะเปรอะเปื้อน เวลาสั่งให้บีบจมูกข้างหนึ่ง แล้วสั่งน้ำมูกออกอีกข้าง สั่งน้ำมูกเสร็จให้รีบทิ้งทิชชู่แล้วล้างมือเพื่อลดโอกาสแพร่เชื้อ ยาแก้คัดจมูก ช่วยให้หลอดเลือดในเยื่อบุโพรงจมูกที่ตอนแรกบวมหดตัวลง ทำให้จมูกโล่ง หายใจสะดวกขึ้น ยากินแก้คัดจมูกที่หาซื้อได้ตามร้านขายยาจะเป็นยาเม็ด คือ phenylephrine เช่น Sudafed PE และ pseudoephedrine เช่น Sudafed   กินยาแก้คัดจมูกแล้วมักเกิดผลข้างเคียงคือนอนไม่หลับ วิงเวียน หัวใจเต้นแรง และความดันสูงขึ้น อย่ากินยาแก้คัดจมูก ถ้าเป็นโรคหัวใจหรือความดัน ส่วนคนเป็นเบาหวาน ไทรอยด์ ต้อหิน หรือโรคเกี่ยวกับต่อมลูกหมาก ต้องให้คุณหมอเป็นผู้พิจารณาว่ากินได้ไหม คุณซื้อยาพ่นแก้คัดจมูกมาใช้เองได้ พ่นแล้วจะจมูกโล่งขึ้นทันที พ่นแค่ 1 - 2 ครั้งก็พอ   ตัวยาที่ใช้พ่นแก้คัดจมูกก็เช่น oxymetazoline, phenylephrine, xylometazoline และ naphazoline พ่นจมูกได้บ่อยเท่าที่คำแนะนำที่ฉลากบอก แต่ถ้าใช้ติดต่อกันเกิน 3 - 5 วัน อาจทำให้แน่นจมูกหลังเลิกใช้ อาการแบบนี้เรียกว่า "rebound effect" หรืออาการตีกลับ ถ้ามีไข้หรือเจ็บปวดตรงไหน ให้ซื้อยาแก้ปวดลดไข้กินเองได้เลย ตัวยาหลักๆ คือ acetaminophen ใน Tylenol หรือยากลุ่ม NSAID (ยาแก้ปวดแก้อักเสบที่ไม่ใช่สเตียรอยด์) เช่น ibuprofen และ naproxen   ยากินยากลุ่ม NSAID ถ้าเป็นกรดไหลย้อนหรือมีแผลในกระเพาะอาหาร เพราะยาพวกนี้จะทำให้คุณปวดท้อง และถ้าปกติคุณกินยากลุ่ม NSAID แก้โรคอื่น เช่น ลิ่มเลือด หรือข้ออักเสบอยู่แล้ว ให้ปรึกษาคุณหมอก่อนกินยาตัวใหม่ ยาที่ใช้แก้หลายอาการในตัวเดียว มักมี acetaminophen แบบนี้ต้องกินตามปริมาณที่แนะนำอย่างเคร่งครัด เพราะถ้าเกินขนาดจะเป็นพิษต่อตับได้  ห้ามให้เด็กเล็กกระทั่งวัยรุ่นกินแอสไพริน โดยเฉพาะ กรณีที่เด็กมีอาการไข้หวัดใหญ่ เพราะอาจทำให้เป็นโรคตับวาย (Reye's Syndrome) ได้ ถ้าไอหนักจนทรมาน ก็กินยาแก้ไอ ปกติยาแก้ไอจะมีตัวยา dextromethorphan กับ codeine ซึ่งตัวหลังคุณหมอต้องเป็นคนสั่งจ่าย ส่วน dextromethorphan จะเป็นยาเม็ดหรือยาน้ำ บางทีก็ออกฤทธิ์ขับเสมหะด้วย   ยาแก้ไอมักมีผลข้างเคียงคือง่วงซึมและท้องผูก ปริมาณที่แนะนำจะแตกต่างกันไปตามยี่ห้อและฤทธิ์ของยา เพราะงั้นต้องกินตามหมอสั่งหรือคำแนะนำที่ฉลากอย่างเคร่งครัด อีกอาการที่พบบ่อยของคนเป็นไข้หวัดใหญ่ ก็คือแน่นหน้าอก แก้ได้โดยกินยาขับเสมหะ เพราะช่วยลดเมือก มูก และเสมหะทั้งหลายที่คั่งอยู่ในอก ทำให้คุณหายใจสะดวกขึ้น จากไอแห้งกลายเป็นไอมีเสมหะ (จะได้ขับออกมา) ยาแก้หวัดและไข้หวัดใหญ่ตามร้านขายยาหลายตัวจะมีฤทธิ์ขับเสมหะ มีขายทั้งแบบน้ำ เม็ดเจล และยาเม็ดธรรมดา  ถ้าไม่แน่ใจว่าควรกินตัวไหนดี ให้ปรึกษาคุณหมอหรือเภสัชกร รวมถึงสอบถามผลข้างเคียงที่พบบ่อยของยาขับเสมหะด้วย เช่น ง่วงซึม อาเจียน และคลื่นไส้ ยาที่คุณหาซื้อได้เองตามร้านขายยา มีหลายตัวเลยที่รวมยาหลายชนิดไว้ในตัวเดียว สะดวกสำหรับคนที่เป็นทีเดียวหลายอาการ ส่วนใหญ่จะเป็นลูกผสมระหว่างยาลดไข้กับยาแก้ปวด เช่น acetaminophen, ยาแก้คัดจมูก, ยาแก้ไอ และบางทีก็มียาแก้แพ้ (antihistamine) ด้วย ช่วยให้หลับสบายขึ้น   ถ้ากินยารวมแบบนี้ ระวังอย่าไปกินยาตัวอื่นเพิ่มอีก เพราะอาจออกฤทธิ์ซ้ำกัน จะกลายเป็นกินยาเกินขนาดไป  ยารวมแบบนี้ก็เช่น Tylenol Cold Multi-Symptom, Robitussin Severe Multi-Symptom Cough Cold & Flu Nighttime, DayQuil Cold & Flu และอื่นๆ ปกติ "flu" ก็คือไข้หวัดที่รุนแรงกว่าหวัดปกติ ส่วน "Influenza" จะเป็นชื่อไวรัส (ไวรัสไข้หวัดใหญ่ ชนิด A หรือ B) ที่เป็นแล้วอาการหนัก อาจถึงแก่ชีวิตได้ โดยเฉพาะเด็กอ่อนและคนชรา ถ้าคุณหมอวินิจฉัยว่าคุณมีไวรัสไข้หวัดใหญ่ ก็มักจ่ายยาต้านไวรัสให้สมาชิกในครอบครัวกันไว้ก่อน โดยเฉพาะคนในกลุ่มเสี่ยง เช่น ผู้ป่วยที่มีโรคเรื้อรัง หรือคนชราอายุ 65 ปีขึ้นไป ยาต้านไวรัสไข้หวัดใหญ่จะช่วยบรรเทาอาการ ทำให้คุณหายเร็วขึ้นอีก 1-2 วัน ป้องกันไม่ให้คุณแพร่เชื้อให้คนในบ้านหรือคนรอบตัว นอกจากนี้ยังลดอาการแทรกซ้อนจากไข้หวัดใหญ่ด้วย ยาต้านไวรัสที่นิยมใช้กันก็เช่น  Oseltamivir (Tamiflu) Zanamivir Amantadine Rimantadine ถ้าจะให้เห็นผล ต้องกินยาต้านไวรัสภายใน 48 ชั่วโมงหลังมีอาการ และกินติดต่อกันนาน 5 วัน แต่ก็มีไวรัสไข้หวัดใหญ่หลายชนิดเหมือนกันที่เริ่มดื้อยา รวมถึงสายพันธุ์ใกล้เคียงด้วย ปกติจะไม่ค่อยพบ แต่ถ้ากินยาต้านไวรัสแล้วมีอาการข้างเคียง ก็จะเป็น  คลื่นไส้ อาเจียน หรือท้องเสีย วิงเวียน คัดจมูก น้ำมูกไหล ปวดหัว ไอ เวลาป่วย ร่างกายต้องทำงานหนักเพื่อให้กลับมาเป็นปกติ เลยทำให้ต้องใช้พลังงานทั้งหมดในร่างกาย เลยรู้สึกเหนื่อยง่ายกว่าปกติ แบบนี้คุณถึงต้องพักผ่อนให้มากที่สุด เพื่อไม่ไปเพิ่มภาระให้ร่างกาย ถ้ายังฝืนทำอะไรที่ไม่จำเป็น ระวังจะเป็นหวัดนานหรืออาการหนักกว่าเดิม  นอนให้ได้อย่างน้อย 8 ชั่วโมงต่อวัน แต่จริงๆ คนป่วยต้องนอนให้มากกว่านั้น และนอนพักระหว่างวันด้วย ควรลางานหรือหยุดเรียน จะได้พักผ่อนเพียงพอ ยิ่งอุณหภูมิร่างกายสูง ก็ยิ่งฟื้นตัวได้เร็ว ให้เปิดหน้าต่างนอน หรืออย่าเปิดแอร์เย็นมากนัก อากาศจะได้อบอุ่น อีกวิธีคือใส่เสื้อหนาๆ หรือหลายๆ ชั้น นอนห่มผ้าหนาๆ หรือใช้กระเป๋าน้ำร้อน/ผ้าห่มไฟฟ้า  อากาศร้อนและแห้งจะระคายคอกับจมูกได้ เพราะยิ่งแห้งกว่าเดิม ทำให้ยิ่งอาการหนัก ถ้าบ้านคุณอากาศแห้งเป็นพิเศษ ให้หาเครื่องทำความชื้นมาไว้ในห้องที่ขลุกอยู่ตลอด ในอากาศจะได้มีความชื้น ทำให้ไอและคัดจมูกน้อยลง เวลาป่วยก็ต้องพักผ่อน เป็นวิธีเดียวที่จะทวงคืนความแข็งแรง ให้ร่างกายได้ฟื้นฟู ถ้ายังฝืนไปเรียนไปทำงาน จะกลายเป็นแพร่เชื้อให้คนรอบตัวแทน นอกจากนี้คนที่ป่วยเป็นไข้หวัดใหญ่ ภูมิคุ้มกันจะอ่อนแอ ทำให้ง่ายต่อการเป็นโรคแทรกซ้อน ทีนี้ก็ป่วยนานกว่าเดิม ขอใบรับรองแพทย์ เอาไว้ใช้ลางานหรือลาโรงเรียน 2-3 วัน สั่งน้ำมูกบ่อยๆ และเหงื่อท่วมตัวตอนเป็นไข้ รวมถึงการอยู่ในที่อุณหภูมิสูง จะทำให้คุณเสียน้ำได้ง่าย แบบนี้อาจทำอาการหนักกว่าเดิม หรือมีอาการอื่นเพิ่มเติม เช่น ปวดหัว คอแห้ง ระคายคอ ช่วงที่ป่วยเลยต้องดื่มน้ำเยอะกว่าปกติ อาจจะดื่มชาร้อนแบบไม่มีคาเฟอีน น้ำเกลือแร่ทั้งของคุณหมอและแบบที่นักกีฬาดื่ม (อย่างหลังต้องเจือจาง) กินซุป และผักผลไม้ฉ่ำน้ำ เช่น แตงโม มะเขือเทศ แตงกวา และสับปะรด แต่ง่ายที่สุดคือดื่มน้ำเปล่าและน้ำผลไม้ให้มากขึ้น   อย่าไปดื่มน้ำอัดลมหวานๆ เพราะมีฤทธิ์ขับปัสสาวะ ทำให้ยิ่งฉี่บ่อย เสียน้ำกว่าเดิม ถ้าท้องไส้ปั่นป่วนให้ดื่มน้ำขิงจินเจอร์เอล (ginger ale) แต่ดื่มน้ำเปล่าให้เยอะกว่า  วิธีทดสอบว่าคุณขาดน้ำหรือเปล่า คือสำรวจ "ฉี่" ตัวเอง ยิ่งฉี่เหลืองอ่อนจนเกือบใส ก็แปลว่าดื่มน้ำเยอะดีแล้ว แต่ถ้าฉี่สีเข้ม แปลว่าน่าจะขาดน้ำ ให้ดื่มมากขึ้น เป็นไข้หวัดใหญ่แล้วจะไม่หายกะทันหัน ต้องรอจนอาการดีขึ้นเรื่อยๆ เอง ปกติอาการจะอยู่ประมาณ 7 - 10 วัน แต่ถ้าเป็นนานกว่านั้น กระทั่งนานกว่า 2 อาทิตย์ ให้รีบไปหาหมอ โดยเฉพาะถ้ามีอาการดังต่อไปนี้   หายใจลำบาก เจ็บแน่นหน้าอก อยู่ๆ ก็มึนงง วิงเวียน อาเจียนหนัก หรืออาเจียนเรื่อยๆ ชักเกร็ง อาการไข้หวัดใหญ่ที่ตอนแรกดีขึ้น แต่ก็กลับมาไข้สูงหรือไอหนักอีก คนป่วยเป็นเด็ก แล้วมีอาการผิดปกติทางสมอง (เช่น ง่วงซึมกว่าปกติ/ไม่ตอบสนองต่อสิ่งเร้าเหมือนปกติ)
ฉีดวัคซีนไข้หวัดใหญ่. ใช้ยาพ่นจมูก. รู้ทันโรคแทรกซ้อน. ระวังผลข้างเคียงของวัคซีน. ใช้ไอน้ำ. ลองใช้กาเนติ (Neti Pot). กลั้วคอด้วยน้ำเกลือ. ปล่อยให้เป็นไข้ต่ำๆ ไป. สั่งน้ำมูกบ่อยๆ. กินยาแก้คัดจมูก. พ่นยาแก้คัดจมูก. กินยาแก้ปวดและยาลดไข้. กินยาแก้ไอ. กินยาขับเสมหะ. ซื้อยาแบบตัวเดียวรักษาหลายอาการ. ให้คุณหมอจ่ายยาต้านไวรัสให้. รู้จักผลข้างเคียงของยาต้านไวรัส. พักผ่อนให้ได้มากที่สุด. ทำร่างกายให้อบอุ่น. พักผ่อนอยู่บ้าน. ดื่มน้ำเยอะๆ. ถ้าอาการหนักให้ไปหาหมอ.
https://www.wikihow.com/Get-Rid-of-the-Flu https://www.wikihow.com/Get-Rid-of-the-Flu https://www.wikihow.com/Get-Rid-of-the-Flu https://www.wikihow.com/Get-Rid-of-the-Flu
Getting the Flu Vaccine Using Home Remedies Using OTC and Prescription Medications Taking Care of Yourself